PMIndiaData/PMIndiaSum huggingface dataset:
সোমনাথ-এরভবিষ্যৎ উন্নয়ন পরিকল্পনা  :  প্রস্তাব দিলেন প্রধানমন্ত্রী

প্রধানমন্ত্রীশ্রী নরেন্দ্র মোদীর নয়াদিল্লির বাসভবনে গত শনিবার অনুষ্ঠিত হল সোমনাথ ট্রাস্ট-এরঅছি পর্ষদের এক বৈঠক। অসুস্থতার কারণে ট্রাস্ট-এর চেয়ারম্যান শ্রী কেশুভাইপ্যাটেলের অনুপস্থিতিতে বৈঠকে নেতৃত্ব দেন শ্রী এল কে আদবানি। প্রধানমন্ত্রী শ্রীমোদী, শ্রী হর্ষবর্ধন নেওটিয়া, শ্রী পি কে লহোরি এবং জে ডি পার্মার অছি পর্ষদেরসদস্য হিসেবে এদিনের বৈঠকে উপস্থিত ছিলেন। শ্রীঅমিতভাই শাহ্‌ নতুন অছি নিযুক্ত হওয়ায় তাঁকে স্বাগত জানান পর্ষদের অন্যান্যসদস্যরা। বৈঠকেপ্রধানমন্ত্রী শ্রী নরেন্দ্র মোদী তাঁর বক্তব্যে সোমনাথ’কে একটি প্রাচীনঐতিহ্যবাহী তীর্থস্থান তথা পর্যটন আকর্ষণ রূপে গড়ে তোলার ওপর বিশেষ জোর দেন।সোমনাথ দর্শনার্থীদের ভিড় উত্তরোত্তর বৃদ্ধি পাওয়ায় উন্নয়নমূলক যে সমস্ত প্রকল্পেরকাজ সোমনাথ’কে কেন্দ্র করে রূপায়িত হচ্ছে, তার অগ্রগতি এদিন খতিয়ে দেখা হয় পর্ষদেরবৈঠকে। সদস্যরা বলেন, সোমনাথ দর্শনার্থীর সংখ্যা প্রায় কোটিতে গিয়ে পৌঁছেছে। এইপরিস্থিতিতে এই স্থানটির সার্বিক বিকাশ ও উন্নয়নে অত্যাধুনিক পরিকাঠামোগতব্যবস্থার কথা চিন্তাভাবনা করা প্রয়োজন। বিভিন্ন সোশ্যাল মিডিয়ায় সোমনাথঅনুরাগীদের সংখ্যা বর্তমানে ২০ লক্ষেরও বেশি। ঐতিহাসিকযে সমস্ত গুরুত্বপূর্ণ স্থান ও নিদর্শন বর্তমানে খুঁজে পাওয়া কঠিন, সেগুলিরপুনরুদ্ধারে সংশ্লিষ্ট এলাকাগুলিতে খনন কাজ শুরু করার প্রস্তাব দেন প্রধানমন্ত্রী।তিনি বলেন, সোমনাথ-এর বিকাশ ও উন্নয়ন সম্পর্কিত ভবিষ্যৎ পরিকল্পনায় জলপথে এবংস্থলভূমি এলাকায় উচ্চ প্রযুক্তি চালিতবিভিন্ন প্রদর্শনীর আয়োজনের বিষয়গুলিওঅন্তর্ভুক্ত করা প্রয়োজন। এছাড়াও, এলাকার অধিকাংশ স্থানে সিসিটিভি বসানোরওপ্রস্তাব করেন তিনি। কেন্দ্রীয়সরকারের স্বর্ণ প্রকল্পে ছয় কিলোগ্রাম ওজনের সোনা জমা রাখার সিদ্ধান্ত নেয় সোমনাথপর্ষদ।
অন্ধ্রপ্রদেশে কেন্দ্রীয় উপজাতি বিশ্ববিদ্যালয় স্থাপনের জন্য ২০০৯-এর কেন্দ্রীয় বিশ্ববিদ্যালয় আইনে সংশোধনের প্রস্তাবে কেন্দ্রীয় মন্ত্রিসভার অনুমোদন

নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৃহস্পতিবারের (৮ই নভেম্বর) বৈঠকে অন্ধ্রপ্রদেশে একটি কেন্দ্রীয় বিশ্ববিদ্যালয় স্থাপনের প্রস্তাব অনুমোদিত হয়েছে। অন্ধ্রপ্রদেশ পুনর্গঠন আইন, ২০১৪-র ত্রয়োদশ তপশিলের আওতায় ভিজিয়ানা জেলার রেল্লি গ্রামে এই কেন্দ্রীয় উপজাতি বিশ্ববিদ্যালয়টি স্থাপিত হবে। এই উপজাতি বিশ্ববিদ্যালয়টি স্থাপনের জন্য প্রথম পর্যায়ে ৪২০ কোটি টাকার তহবিল সংস্থানেও মন্ত্রিসভার অনুমোদন মিলেছে। /…
মোরবী-তে দুর্ঘটনা কবলিতদের জন্য প্রধানমন্ত্রী জাতীয় ত্রাণ তহবিল থেকে অর্থ সাহায্যের ঘোষণা প্রধানমন্ত্রীর

নয়াদিল্লি, ৩০ অক্টোবর, ২০২২ মোরবী-তে দুর্ঘটনা কবলিতদের জন্য প্রধানমন্ত্রী জাতীয় ত্রাণ তহবিল থেকে অর্থ সাহায্যের ঘোষণা করলেন প্রধানমন্ত্রী শ্রী নরেন্দ্র মোদী। প্রধানমন্ত্রীর দপ্তর থেকে এক ট্যুইটে বলা হয়েছে; “মোরবীতে বিপর্যয়ে নিহতদের নিকটাত্মীয়কে প্রধানমন্ত্রী জাতীয় ত্রাণ তহবিল থেকে ২ লক্ষ টাকা আর্থিক সাহায্যের ঘোষণা করেছেন প্রধানমন্ত্রী @narendramodi। আহতদের ৫০ হাজার টাকা করে দেওয়া হবে।”
প্রধানমন্ত্রীর শিরডি সফর, শ্রী সাইবাবার শতবার্ষিকী উদযাপনের সমাপ্তি অনুষ্ঠানে অংশ নিলেন; এক সমাবেশেও ভাষণ দিলেন

প্রধানমন্ত্রী শ্রী নরেন্দ্র মোদী শুক্রবার (১৯শে অক্টোবর) মহারাষ্ট্রের শিরডি সফর করেন। এক জনসভায় তিনি শ্রী সাইবাবা সংস্থান ট্রাস্টের বিভিন্ন উন্নয়নমূলক প্রকল্পের শিলান্যাস উপলক্ষে ফলকের আবরণ উন্মোচন করেন। শ্রী সাইবাবা সমাধির শতবার্ষিকী উদযাপনের অঙ্গ হিসেবে তিনি একটি রুপোর মুদ্রা আনুষ্ঠানিক প্রকাশ করেন। শ্রী মোদী মহারাষ্ট্রে প্রধানমন্ত্রী গ্রামীণ আবাস যোজনার সুফলভোগীদের গৃহপ্রবেশ উপলক্ষে বাড়ির চাবি তাঁদের হাতে তুলে দেন। ভিডিও কনফারেন্সের মাধ্যমে তিনি মহারাষ্ট্রের বিভিন্ন জেলা যেমন – সাতারা, লাতুর, নান্দুবার, আমরাবতি, থানে, সোলাপুর ও নাগপুর জেলার সুফলভোগীদের সঙ্গে মতবিনিময় করেন। নতুন ধরণের উৎকৃষ্ট মানের বাড়ি, সহজে ঋণের লভ্যতা এবং দুর্নীতিমুক্ত প্রক্রিয়ার জন্য এই যোজনার সুফলভোগী যাঁদের অধিকাংশই মহিলা, তাঁরা প্রধানমন্ত্রীকে ধন্যবাদ দেন। এই উপলক্ষে প্রধানমন্ত্রী দশেরা উপলক্ষে সমস্ত ভারতীয়কে শুভেচ্ছা জানান। তিনি বলেন, পবিত্র দশেরা উৎসবের সময় সাধারণ মানুষের মধ্য থেকে তিনি দেশের আরও উন্নতির জন্য কাজ করতে শক্তি ও নতুন করে সাহস পাচ্ছেন। সমাজের প্রতি শ্রী সাইবাবার অবদানের কথা স্মরণ করে প্রধানমন্ত্রী বলেন, তাঁর শিক্ষা ও আদর্শ এক মজবুত অখণ্ড সমাজ গঠনের এবং ভালোবাসা দিয়ে মানবজাতির সেবা করার প্রেরণা যোগায়। শিরডিকে সর্বদাই জনসেবার প্রতীক হিসেবে গণ্য করা হয়। সাইবাবার দেখানো পথ শ্রী সাইবাবা সংস্থান ট্রাস্ট অনুসরণ করে চলেছে বলে তিনি সন্তোষ প্রকাশ করেন। শিক্ষার মাধ্যমে সমাজের ক্ষমতায়ন এবং আধ্যাত্মিক মতবাদের সাহায্যে চিন্তাভাবনার পরিবর্তনের ক্ষেত্রে এই ট্রাস্ট্রের অবদানেরও তিনি প্রশংসা করেন। দশেরা উপলক্ষে প্রধানমন্ত্রী আবাস যোজনার (গ্রামীণ) আওতায় ২ লক্ষেরও বেশি সুফলভোগীর হাতে নতুন বাড়ি তুলে দিয়ে সন্তোষ প্রকাশ করে প্রধানমন্ত্রী বলেন, দারিদ্র্যের বিরুদ্ধে লড়াইয়ে এটি একটি বড় পদক্ষেপ। ২০২২ নাগাদ ‘সকলের নিজস্ব বাড়ি’ সুনিশ্চিত করার যে উদ্যোগ সরকার নিয়েছে, সে প্রসঙ্গ উত্থাপন করে শ্রী মোদী বলেন, বিগত চার বছরে সরকার ১ কোটি ২৫ লক্ষেরও বেশি বাড়ি তৈরি করেছে। তিনি বলেন, সরকারের লক্ষ্য কেবল উৎকৃষ্ট মানের বাড়ি তৈরি করাই নয়, সেইসঙ্গে প্রতিটি বাড়িতে শৌচাগার, গ্যাস ও বিদ্যুৎ সংযোগ সুনিশ্চিত করা। জনসভায় তাঁর ভাষণে প্রধানমন্ত্রী প্রকাশ্য স্থানে শৌচকর্ম বর্জিত রাজ্যে পরিণত করার জন্য মহারাষ্ট্রের মানুষকে অভিনন্দন জানান। স্বচ্ছ ভারত গড়ে তোলার লক্ষ্যে মহারাষ্ট্র সরকার যে সমস্ত উদ্যোগ নিয়েছে তিনি সেগুলিরও প্রশংসা করেন। এ প্রসঙ্গে প্রধানমন্ত্রী জন আরোগ্য যোজনার কথা উল্লেখ করে শ্রী মোদী বলেন, এখনও পর্যন্ত এই প্রকল্পে প্রায় ১ লক্ষ মানুষ উপকৃত হয়েছেন। এমনকি, এই প্রকল্পের মাধ্যমে আধুনিক চিকিৎসা পরিকাঠামোও গড়ে তোলা হচ্ছে। মহারাষ্ট্রে খরাজনিত পরিস্থিতির মোকাবিলায় সরকারের গৃহীত উদ্যোগগুলির কথাও শ্রী মোদী উল্লেখ করেন। এ প্রসঙ্গে তিনি কৃষি সিঞ্চাই যোজনা ও ফসল বিমা যোজনার কথা উল্লেখ করে মহারাষ্ট্র সরকারের জলযুক্ত শিবির অভিযান প্রসঙ্গেরও অবতারণা করেন। বি.আর.আম্বেদকর, জ্যোতিরাও ফুলে এবং ছত্রপতি শিবাজির শিক্ষা ও আদর্শের কথা স্মরণ করে প্রধানমন্ত্রী দেশবাসীকে মহান এই ব্যক্তিত্বদের মহৎ আদর্শ অনুসরণ করে এক মজবুত অখণ্ড সমাজ গঠনের লক্ষ্যে কাজ করার পরামর্শ দেন। ‘সবকা সাথ, সবকা বিকাশ’ এবং ‘এক ভারত শ্রেষ্ঠ ভারত’-এর উদ্দেশ্যগুলি অর্জনের লক্ষ্যে একযোগে কাজ করার জন্য তিনি সাধারণ মানুষের প্রতি আহ্বান জানান। এর আগে, প্রধানমন্ত্রী শ্রী সাইবাবা সমাধি মন্দির প্রাঙ্গণ ঘুরে দেখেন এবং সেখানে প্রার্থনা সভায় অংশ নেন। শ্রী সাইবাবার শতবার্ষিকী উদযাপনের সমাপ্তি অনুষ্ঠানেও তিনি যোগ দেন।
‘মন কি বাত’-এর জন্য জনগনকে ভয়েস মেসেজ রেকর্ড করতে প্রধানমন্ত্রীর আহ্বান

প্রধানমন্ত্রী শ্রী নরেন্দ্র মোদি ‘মন কি বাত’-এর জন্য ভয়েস মেসেজ রেকর্ড করতে জনগনের কাছে আহ্বান জানিয়েছেন | এর আগে ‘মাই গভ’ প্ল্যাটফর্ম থেকে জনগণকে হিন্দি কিংবা ইংরাজিতে ‘মন কি বাত’-এর জন্য মাশুলহীন নম্বর ১৮০০ ৩০০০ ৭৮০০-এ নিজের বক্তব্য রেকর্ড করার জন্য অনুরোধ করা হয়েছিল। প্রধানমন্ত্রী ট্যুইট করে জানান, “@mygovindia দারুণ উদ্যোগ নিয়েছে, যার মাধ্যমে আপনারা এই সপ্তাহের ‘মন কি বাত’ অনুষ্ঠানে যোগ দিতে পারেন। আমি কিছু ভয়েস মেসেজ শুনেছি সেগুলি চমৎকার। এরকম মেসেজ আসতে থাকুক । সেগুলির কিছু কিছু এই রবিবারের অনুষ্ঠানে থাকবে।”|
সুসংবদ্ধ পণ্য ও পরিষেবা কর (সংশোধন) বিল, ২০১৭ সংসদে পেশ করার প্রস্তাবে অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে বুধবার সুসংবদ্ধ পণ্য ও পরিষেবা কর (জম্মু ও কাশ্মীরে প্রয়োগ সম্পর্কিত) অধ্যাদেশ, ২০১৭-তে কর্মপরবর্তী অনুমোদন দেওয়া হয়। একই সঙ্গে অধ্যাদেশটির পরিবর্তে সুসংবদ্ধ পণ্য ওপরিষেবা কর (সংশোধন) বিল, ২০১৭ পেশ করার প্রস্তাবে সম্মতি দেওয়া হয়। ঐঅধ্যাদেশবলে সুসংবদ্ধ পণ্য ও পরিষেবা কর আইন, ২০১৭-র সংস্থানগুলি সম্প্রসারিত করাহয়জম্মু ও কাশ্মীর রাজ্যের ক্ষেত্রেও। প্রসঙ্গত উল্লেখ্য, অধ্যাদেশটি জারি করা হয়৮ জুলাই, ২০১৭ তারিখে। অন্যদিকে, সুসংবদ্ধ পণ্য ও পরিষেবা কর (সংশোধন) বিল, ২০১৭পেশ করা হবেসংসদের চলতি অধিবেশনে। /
প্রধানমন্ত্রী নেপালের প্রধানমন্ত্রীর প্রশংসা করেছেন

প্রধানমন্ত্রী নরেন্দ্র মোদী কোভিড-১৯ আপদকালীন তহবিলে সাহায্যের ঘোষণার জন্য নেপালের প্রধানমন্ত্রী শ্রী কেপি শর্মা ওলি কে ধন্যবাদ জানিয়েছেন। এক টুইট বার্তায় প্রধানমন্ত্রী বলেছেন, “কোভিড-১৯ আপদকালীন তহবিলে নেপালের প্রধানমন্ত্রী শ্রী কেপি শর্মা ওলি-র ১০ কোটি নেপালি টাকার সাহায্যের ঘোষণা যথেষ্ট প্রশংসনীয়। এতে বিশ্বব্যাপী এই মহামারীর বিরুদ্ধে সার্ক দেশগুলির সম্মিলিত লড়াইয়ে শ্রী ওলির প্রতিশ্রুতি ও সমর্থন প্রতিফলিত হয়েছে।”
প্রধানমন্ত্রী রাষ্ট্রপতি শ্রী প্রণব মুখোপাধ্যায়ের নির্বাচিত ভাষণের চতুর্থ খন্ডের উদ্বোধন করেছেন

প্রধানমন্ত্রী শ্রী নরেন্দ্র মোদী আজ রাষ্ট্রপতি শ্রী প্রণব মুখোপাধ্যায়ের নির্বাচিত ভাষণের চতুর্থ খন্ডের উদ্বোধন করেছেন। এই উপলক্ষেতাঁর ভাষণে প্রধানমন্ত্রী বলেন, রাষ্ট্রপতি শ্রী প্রণব মুখোপাধ্যায়ের কাছ থেকেদিশা-নির্দেশ তিনি পেয়েছেন, তাতে তিনি বিশেষভাবে উপকৃত হয়েছেন। প্রধানমন্ত্রীবলেন, তিনি নিশ্চিত, যাঁরা তাঁর সঙ্গে কাজ করেছেন, তাঁরাও তাঁর সম্বন্ধে এরকমইভাবেন। তিনিরাষ্ট্রপতি প্রণব মুখোপাধ্যায়কে বিশিষ্ট জ্ঞানী এবং অত্যন্ত সহজ-সরল বলে বর্ণনাকরেন। তিনি বলেন, রাষ্ট্রপতি প্রণব মুখোপাধ্যায়ের সঙ্গে কোনও সরকারি বিষয়ে আলোচনাকরলে, রাষ্ট্রপতি তাঁকে পথপ্রদর্শন করতেন এবং গঠনমূলক প্রতিক্রিয়া জানাতেন। রাষ্ট্রপতিপ্রণব মুখোপাধ্যায়ের কার্যকালে রাষ্ট্রপতি ভবন ‘লোক ভবন’-এ পরিণত হয়েছে বলেপ্রধানমন্ত্রী উল্লেখ করেন। প্রধানমন্ত্রী বলেন, তাঁর কাজের মেয়াদকালেই ঐতিহাসিকনথির এক অমূল্য সংগ্রহ গড়ে উঠেছে। তিনি রাষ্ট্রপতির কার্যালয়ের কর্মীদের এজন্যপ্রশংসা করেন।
২০২২ সালের কিউএস ওয়ার্ল্ড ইউনিভার্সিটির ক্রমতালিকায় প্রথম ২০০টি প্রতিষ্ঠানের মধ্যে বম্বে আইআইটি, দিল্লী আইআইটি এবং বেঙ্গালুরুর আইআইএসসি স্থান করে নেওয়ায় প্রধানমন্ত্রীর অভিনন্দন

গবেষণার কাজে বেঙ্গালুরু আইআইএসসি বিশ্বে শীর্ষ স্থান অধিকার করেছে প্রধানমন্ত্রী শ্রী নরেন্দ্র মোদী বম্বে আইআইটি, দিল্লী আইআইটি এবং বেঙ্গালুরুর আইআইএসসিকে, ২০২২ সালের কিউএস ওয়ার্ল্ড ইউনিভার্সিটির ক্রমতালিকায় প্রথম ২০০টি প্রতিষ্ঠানের মধ্যে স্থান করে নেওয়ায় অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, ‘@iiscbangalore, @iitbombay ও @iitdelhi কে অভিনন্দন জানাই। ভারতের আরও বিশ্ববিদ্যালয় এবং প্রতিষ্ঠানকে আন্তর্জাতিক স্তরে শ্রেষ্ঠ প্রতিষ্ঠান হিসেবে গড়ে তোলার জন্য এবং যুব সম্প্রদায়ের বৌদ্ধিক দক্ষতা বাড়ানোর জন্য সব রকমের উদ্যোগ নেওয়া হয়েছে। https://pib.gov.in/PressReleasePage.aspx?
এক্সিম ব্যাঙ্কের রপ্তানি উন্নয়ন তহবিলের মাধ্যমে ভারত থেকে ইরানে রপ্তানির জন‍্য তহবিলের সংস্থান

প্রধানমন্ত্রী শ্রী নরেন্দ্র মোদির পৌরহিত্যে বুধবার কেন্দ্রীয় মন্ত্রিসভাবুধবার এক্সিম ব্যাঙ্ক অব ইন্ডিয়া এবং ইরানের সেন্ট্রাল ব্যাঙ্কের নেতৃত্বে ইরানি ব্যাঙ্ক সমূহের ভারত থেকে পণ্য ও পরিষেবা ক্রয়ের জন্য আর্থিক সংস্থান করতে কর্মকাঠামো বিষয়ক চুক্তি (ফ্রেমওয়ার্ক এগ্রিমেন্ট) সম্প্রসারণের জন্য অনুমোদন দিয়েছে। এর ফলে ভারত থেকে ইরানে পণ্য ও পরিষেবা সরবরাহের পরিমাণ ৯০০ কোটি টাকা থেকে বেড়ে ৩০০০ কোটি টাকা হবে। এটা সম্পাদন করা হবে ‘রপ্তানি উন্নয়ন তহবিল’ (ই ডি এফ)-এর ব্যবহারের মাধ্যমে। এই প্রস্তাব এস টি সি-র দ্বারা স্টিল রেল-এর রপ্তানির জন্য দুইটি চুক্তির সংস্থান করবে। এছাড়া ই ডি এফ-এর আওতায় চাবাহার বন্দর উন্নয়ন প্রকল্পের জন্য এর আগেই কেন্দ্রীয় মন্ত্রিসভা অনুমোদন দিয়েছিল। এই প্রস্তাব ইরানের সঙ্গে দেশের রপ্তানিকে উৎসাহিত করবে। এটা ইরানের সঙ্গে ভারতের কৌশলগত অংশীদারিত্বকেও গভীরতর করবে।
প্রধানমন্ত্রী মহাত্মা আয়াংকালির জন্ম জয়ন্তীতে, তাঁকে স্মরণ করেছেন

প্রধানমন্ত্রী শ্রী নরেন্দ্র মোদী, মহাত্মা আয়াংকালিকে তাঁর জন্ম জয়ন্তীতে স্মরণ করেছেন। প্রধানমন্ত্রী এক ট্যুইট বার্তায় বলেছেন, “মহাত্মা আয়াংকালির কাছে দেশ চির ঋণী থাকবে। তাঁর সমাজ সংস্কারমূলক কাজ ও সমাজের প্রান্তিক মানুষদের ক্ষমতায়নের জন্য উদ্যোগ গ্রহণ সকলের কাছে অনুপ্রেরণার উৎস। তাঁর জন্মজয়ন্তীতে তাঁকে স্মরণ করি।“
ভারতীয় ডাক ও টেলিযোগাযোগ অ্যাকাউন্টস ও ফিনান্সসার্ভিস গ্রুপ-এ’র ক্যাডার পর্যালোচনায় কেন্দ্রীয় মন্ত্রিসভার অনুমোদন

প্রধানমন্ত্রী শ্রীনরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ ভারতীয় ডাক ওটেলিযোগাযোগ অ্যাকাউন্টস ও ফিনান্স সার্ভিস (আই পি অ্যান্ড টি এ এফ এস)-এর প্রথমশ্রেণীর জন্য প্রথম ক্যাডার পর্যালোচনার বিষয়টি অনুমোদন করল নিন্মলিখিত বৈশিষ্ট্যসহ :- ক) ক্যাডারের মোট কর্মীর সংখ্যা ৪২০ থেকে কমিয়ে ৩৭৬-এ আনা হবে। খ) শীর্ষ স্থানীয় কন্ট্রোলার জেনারেল অফ কমিউনিকেশন অ্যাকাউন্টস (সি জি সিএ) একটি শীর্ষ স্থানীয় পদ গড়ে তোলা। গ) একটি অতিরিক্ত এইচ এ জি পর্যায়ে পদ সৃষ্টির মাধ্যমে ঐ গ্রেডের পদ সংখ্যাবাড়িয়ে ২-এ নিয়ে যাওয়া। ঘ) দুটি অতিরিক্ত এইচ এ জি পর্যায়ের পদ সৃষ্টি করে ঐ পর্যায়ের পদ সংখ্যাবাড়িয়ে ৬ থেকে ৮ – এ নিয়ে যাওয়া। ঙ) ১৮টি অতিরিক্ত এস এ জি পর্যায়ের পদ সৃষ্টি করে এই পর্যায়ের পদ সংখ্যা ৩৭থেকে ৫৫’তে নিয়ে যাওয়া। চ) জুনিয়ার প্রশাসনিক গ্রেড জে এ জি’র পদ সংখ্যা ১১১ থেকে কমিয়ে ৯০ – এআনা। ছ) এস টি এস পর্যায়ের পদ সংখ্যা ১৯৮ থেকে ৮৬’তে নিয়ে যাওয়া। জ) জে টি এস পর্যায়ের ২১টি পদ সৃষ্টি করে ঐ পর্যায়ের পদ সংখ্যা ৬৭ থেকেবাড়িয়ে ৮৮’তে নিয়ে যাওয়া। ঝ) ৪৬টি নতুন পদ সৃষ্টি করা, যাঁরা রিজার্ভ হিসাবে থাকবেন। ভারতীয় ডাক ও টেলিযোগাযোগ অ্যাকাউন্টস ও ফিনান্স পরিষেবার গ্রুপ-এ ১৯৭২সালে শুরু হয় টেলিযোগ বিভাগ ও ডাকবিভাগের সুবিধার্থে। টেলিযোগাযোগ বিভাগে এই পরিষেবার পক্ষ থেকে লাইসেন্স ফিজ/স্পেকট্রামব্যবহারের মাশুল সংগ্রহ ও তার মূল্যায়ন, ভর্তুকি ব্যবস্থাপনা, রাজস্ব নিয়ন্ত্রণ,বাজেট তৈরি, হিসাব রাখা, পেনশন প্রদান প্রভৃতি কাজকর্ম করা হয়ে থাকে। ডাকবিভাগেওএকইভাবে এই পরিষেবা আধিকারিকদের বাজেট তৈরি, মাশুল ও ব্যয়, হিসাব এবং অভ্যন্তরীণঅডিট ইত্যাদির দায়িত্ব পালন করতে হয়। সাম্প্রতিককালে ডাক ও টেলিযোগাযোগ বিভাগে কাজকর্মের ক্ষেত্রে ব্যাপকপরিবর্তন এসেছে। এইসব কাজের পরিধি যেমন বেড়েছে, তেমনই আরও নানা ধরনের কাজও যুক্তহয়েছে। এইসব কারণে এবং এই পরিষেবার আধিকারিকদের কর্মজীবনে এক দশায় আটকে থাকারসমস্যা দূর করতে এই ক্যাডার পর্যালোচনার প্রয়োজনীয়তা দেখা দেয়। …
প্যালেস্তাইনের রাষ্ট্রপ্রধানের সরকারি পর্যায়ে ভারত সফরে প্রধানমন্ত্রীর প্রেস বিবৃতি

মহামান্য শ্রী মাহমুদ আব্বাস, প্যালেস্তাইনের রাষ্ট্রপ্রধান, প্যালেস্তিনীয় ও ভারতীয় প্রতিনিধিদলের সদস্যবৃন্দ, সংবাদ মাধ্যমের প্রতিনিধিরা, ভদ্র মহিলা ও ভদ্র মহোদয়গণ, ভারতের এক পুরনো বন্ধু রাষ্ট্রপতি মাহমুদ আব্বাসকে সরকারি সফরে ভারতে স্বাগত জানাতে পেরে আমি আনন্দিত। ভারত ও প্যালেস্তাইনের মধ্যে সম্পর্ক দীর্ঘস্থায়ী সৌভ্রাতৃত্ব ও বন্ধুত্বের ভিত্তিতে মজবুত হয়েছে সেই আমাদের স্বাধীনতা সংগ্রামের সময় থেকে। প্যালেস্তিনীয় সংগ্রামের সমর্থনে ভারত চিরকালই অবিচল আর আমরা এক স্বাধীন, সার্বভৌম, ঐক্যবদ্ধ ও বাস্তবসম্মত প্যালেস্তাইনকে ইজরায়েলের সঙ্গে শান্তিপূর্ণ সহাবস্থানে দেখার ব্যাপারে আশাবাদী। আজ আমাদের আলোচনার সময় রাষ্ট্রপতি আব্বাসকে এই মর্মে আমাদের অবস্থানের কথা পুনরায় ব্যক্ত করেছি। বন্ধুগণ, রাষ্ট্রপতি আব্বাস এবং আমি এক্ষুনি এক বিশদ ও প্রয়োজনীয় আলোচনা সেরে উঠলাম, যেটা আমাদের অংশীদারিত্বকে আরও বলিষ্ঠ করে তুলবে। আমরা পশ্চিম এশিয়ার পরিস্থিতি ও মধ্যপ্রাচ্যের শান্তি প্রক্রিয়া সম্পর্কে বিশদভাবে মতামত বিনিময় করেছি। সুস্থায়ী রাজনৈতিক আলোচনা ও শান্তিপূর্ণ উপায়ের মাধ্যমেই যে পশ্চিম এশিয়ার চ্যালেঞ্জগুলির মোকাবিলা করা দরকার সে বিষয়ে আমরা একমতও হয়েছি। ভারত এক্ষেত্রে এক পূর্ণাঙ্গ সমাধান খোঁজার লক্ষ্যে এগোতে প্যালেস্তিনীয় ও ইজরায়েলী পক্ষের মধ্যে আলোচনা যথাসম্ভব শীঘ্র পুনরায় শুরুর আশা করে। দ্বিপাক্ষিক স্তরে ভারত প্যালেস্তাইনের প্রয়োজনীয় উন্নয়ন অংশীদার হওয়ার বিষয়ে দৃঢ় সংকল্প। রাষ্ট্রপতি আব্বাস ও আমি এক বিষয়ে একমত হয়েছি যে, উভয়পক্ষই ব্যবহারিক সহযোগিতার মাধ্যমে প্যালেস্তাইনের অর্থনীতি গড়ে তুলতে এবং এর অধিবাসীদের জীবনযাত্রার মানোন্নয়নে অবদান রাখবে। আমরা প্যালেস্তাইনের উন্নয়ন এবং সামর্থ্য গড়ে তোলার প্রচেষ্টাকে সমর্থন যুগিয়ে যাব। আজ সম্পাদিত চুক্তিগুলি এই লক্ষ্যে সহযোগিতা জোরদার করার জন্য আমাদের অভিপ্রায়ের প্রতি পুনরায় নিশ্চয়তা যোগানো। আমরা তথ্য প্রযুক্তি, যুব বিষয়ক ও দক্ষতা উন্নয়নের মতো ক্ষেত্রগুলিকে ভারতের সহায়তা যোগানোর ক্ষেত্রে বিশেষ গুরুত্ব দেওয়ার জন্য বেছে নিয়েছি। ভারত রামাল্লা’তে একটি ফ্ল্যাগশিপ টেকনো-পার্ক প্রকল্পের জন্য প্রকল্প সহায়তার ব্যবস্থা করছে। কাজ শেষ হয়ে গেলে এটি প্যালেস্তাইনে একটি আইটি হাব হিসাবে কাজ করবে তথ্য প্রযুক্তি সংক্রান্ত সবরকম প্রশিক্ষণ ও পরিষেবা যোগানোর একমাত্র ঠিকানা হিসাবে। আমরা এইসঙ্গেই আমাদের সাংস্কৃতিক বিনিময় কর্মসূচিতে যোগা’র মতো নতুন নতুন বিষয় সংযুক্ত করে এই আদান-প্রদান বাড়ানোর প্রয়াস নিয়েছি। আগামী মাসে আন্তর্জাতিক যোগ দিবসের অনুষ্ঠানে প্যালেস্তাইনের প্রচুর সংখ্যক মানুষ যোগ দেবেন বলেই আমাদের আশা। সবশেষে আমি রাষ্ট্রপতি মাহমুদ আব্বাস এবং তাঁর প্রতিনিধি দলের ভারতে সুন্দর ও ফলপ্রদভাবে সময় কাটবে বলে কামনা করি। রাষ্ট্রপতি আব্বাসের সঙ্গে একযোগে কাজ করার মাধ্যমে দ্বিপাক্ষিক সম্পর্ককে আরও ঘনিষ্ঠ করে তোলার দিকেই আমার প্রচেষ্টা থাকবে। ধন্যবাদ। অনেক অনেক ধন্যবাদ।
মনের কথা (পর্ব সংখ্যা  –  ৬) সম্প্রচার তারিখ:  ২৪/১১/২০১৯

মার প্রিয় দেশবাসী, ‘মনের কথা’-য় আপনাকে স্বাগত। আজ মনের কথার শুরুতে, যুব দেশের, যুবরা, সেই উদ্দীপনা, সেই দেশভক্তি, সেই সেবার রঙে রঙীন তরুনরা, আপনারা তো জানেন। নভেম্বর মাসের চতুর্থ রবিবার প্রতি বছর
প্রধানমন্ত্রী দূষণ ও ঘূর্ণিঝড় সংক্রান্ত বৈঠকে পৌরহিত্য করেন

প্রধানমন্ত্রী শ্রী নরেন্দ্র মোদী আজ উত্তর ভারতের বিভিন্ন জায়গায় দূষণের ফলে সৃষ্ট পরিস্হিতির পর্যালোচনার জন্য আয়োজিত এক বৈঠকে পৌরহিত্য করেন। বৈঠকে প্রধানমন্ত্রী পশ্চিম ভারতের বিভিন্ন অঞ্চলে ঘূর্ণিঝড়ের ফলে সৃষ্ট পরিস্হিতির পর্যালোচনাও করেছেন।
বিশ্ববাসীকে ইস্টারের শুভেচ্ছা ও অভিনন্দন জানালেন প্রধানমন্ত্রী

বিশ্ববাসীকে ইস্টারের শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন, “বিশ্ববাসীকে জানাই ইস্টারের অভিনন্দন। আসুন আমরা সকলে যীশু খ্রীস্টের অনুপ্রেরণামূলক শিক্ষাদর্শের কথা স্মরণ করে ঐক্য ও সম্প্রীতির বন্ধনকে আরও সুদৃঢ় করে তুলি”।
ছত্রপতি শিবাজীর জন্মবার্ষিকীতে প্রধানমন্ত্রীর শ্রদ্ধা

ছত্রপতি শিবাজীর জন্মবার্ষিকীতে তাঁর স্মৃতির প্রতি শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন, “ছত্রপতি শিবাজী মহারাজের জন্মবার্ষিকীতে আমি শ্রদ্ধা নিবেদন করছি। ছত্রপতি শিবাজীর শৌর্য ও বীর্যের কাহিনী আজ কিংবদন্তীতে পরিণত হয়েছে। যে অদম্য সাহসিকতা ও সংগ্রামী মানসিকতার অধিকারী ছিলেন তিনি, ভাষায় তা প্রকাশ করা সম্ভব নয়। সুপ্রশাসন ও সুপরিচালনের একজন অগ্রদূত ছিলেন ছত্রপতি শিবাজী। একজন দক্ষ প্রশাসক হিসেবে তাঁর খ্যাতি সুবিদিত। আমাদের সকলের কাছেই তিনি অনুপ্রেরণার উৎস হয়ে থাকবেন।” /
জিএসএলভি-এফ০৮-এরসফল উৎক্ষেপণে ইসরোকে অভিনন্দন প্রধানমন্ত্রীর

জিএসএলভি-এফ০৮-এর সফল উৎক্ষেপণে ইসরোকেঅভিনন্দিত করেছেন প্রধানমন্ত্রী শ্রী নরেন্দ্র মোদী। তিনি বলেছেন যে জিস্যাট-৬এ হলএকটি যোগাযোগ উপগ্রহ যা মোবাইল অ্যাপ্লিকেশনের নতুন নতুন সম্ভাবনার সুযোগ অন্বেষণকরবে। এক উজ্জ্বলতর ভবিষ্যতের লক্ষ্যে দেশকে এক নতুন শীর্ষে নিয়ে যাওয়ার লক্ষ্যেইসরো-র এই কর্মপ্রচেষ্টায় তিনি ও সমগ্র দেশ যে গর্বিত একথাও এক বার্তায় উল্লেখকরেছেন প্রধানমন্ত্রী। /
‘উজ্জ্বলা’যোজনার সাফল্যে সন্তোষ প্রকাশ প্রধানমন্ত্রীর

‘উজ্জ্বলা’যোজনার আওতায় সুফলভোগীর সংখ্যা আড়াই কোটিতে পৌঁছে যাওয়ায় সন্তোষ প্রকাশ করেছেনপ্রধানমন্ত্রী শ্রী নরেন্দ্র মোদী। ১৫ জুলাই, ২০১৭ তারিখের এক বার্তায় তিনি বলেছেন : “‘উজ্জ্বলা’যোজনা নির্দিষ্ট লক্ষ্যমাত্রা স্পর্শ করতে চলেছে! আমি খুবই আনন্দিত যে সুফলভোগীরসংখ্যা আজ আড়াই কোটিতে পৌঁছে গেল। পশ্চিমবঙ্গেরজঙ্গিপুরে সুফলভোগীদের হাতে এলপিজি সংযোগ পৌঁছে দেওয়ার কাজে রাষ্ট্রপতিজি যেমহানুভবতা দেখিয়েছেন, সেজন্য আমি তাঁকে ধন্যবাদ জানাই। ‘উজ্জ্বলা’যোজনা সফল করে তুলতে মন্ত্রিসভায় আমার সহকর্মী ধর্মেন্দ্র প্রধান এবং তাঁর কর্মীরাযেভাবে অহরাত্র পরিশ্রম করে চলেছেন, সেজন্য আমি তাঁদের অভিনন্দন জানাই।” / .
প্রধানমন্ত্রী ওড়িশার বারিপদায় একাধিক উন্নয়নমূলক কাজকর্মের সূচনা করলেন

প্রধানমন্ত্রী শ্রী নরেন্দ্র মোদী আজ (শনিবার) ওড়িশার বারিপদা সফর করেন। শ্রী মোদী সেখানে রসিকা রায় মন্দিরে সংরক্ষণ ও উন্নয়নমূলক কাজকর্মের সূচনা উপলক্ষে ডিজিটাল ফলকের আবরণ উন্মোচন এবং হরিপুরগড়ের প্রাচীন দূর্গে খননকার্যের সূচনা করেন। শ্রী মোদী জাতীয় স্তরে গুরুত্বপূর্ণ তিনটি মহাসড়ক প্রকল্পেরও শিলান্যাস করেন। রাষ্ট্রায়ত্ত্ব ইন্ডিয়ান অয়েল কর্পোরেশনের পারাদ্বীপ-হলদিয়া-দূর্গাপুর রান্নার গ্যাস পাইপলাইন প্রকল্পের বালাসোর-হলদিয়া-দূর্গাপুর শাখা জাতির উদ্দেশে উৎসর্গ করেন তিনি। বালাসোরে প্রধানমন্ত্রী একটি মাল্টিমোডাল লজিস্টিক পার্ক এবং ৬টি পাসপোর্ট সেবাকেন্দ্রের সূচনা করেন। টাটানগর থেকে বাদামপাহাড় পর্যন্ত দ্বিতীয় যাত্রীবাহি ট্রেনের যাত্রার সূচনাও করেন তিনি। এক জনসভায় ভাষণে শ্রী মোদী বলেন, আজ যেসমস্ত প্রকল্পের সূচনা এবং শিলান্যাস হয়েছে, সেগুলি রূপায়ণে ৪ হাজার কোটি টাকার বেশি খরচ ধরা হয়েছে। প্রধানমন্ত্রী আরও বলেন, কেন্দ্রীয় সরকার পরিকাঠামোর উন্নয়নে গুরুত্ব দিচ্ছে। সরকারের এই অগ্রাধিকার সাধারণ মানুষের জীবনে মৌলিক পরিবর্তন নিয়ে আসবে বলে তিনি অভিমত প্রকাশ করেন। শ্রী মোদী বলেন, বালাসোর-হলদিয়া-দূর্গাপুর রান্নার গ্যাসের পাইপলাইনটি ওড়িশা ও পশ্চিমবঙ্গের নানা জায়গায় রান্নার গ্যাস সরবরাহে গুরুত্বপূর্ণ ভূমিকা নেবে, সেইসঙ্গে পরিবহন খাতে খরচ ও সময় উভয়ই স্বাশ্রয় হবে। একবিংশ শতাব্দীতে যোগাযোগের প্রয়োজনীয়তার ওপর গুরুত্ব দিয়ে প্রধানমন্ত্রী জানান, দেশে আধুনিক পরিকাঠামো ও যোগাযোগ গড়ে তুলতে বিপুল অর্থ বিনিয়োগ করা হচ্ছে। তিনি জানান, দেশের অন্যান্য রাজ্যের পাশাপাশি ওড়িশাতেও সড়ক, রেল ও বিমান যোগাযোগ ব্যবস্হার বিকাশে গুরুত্ব দেওয়া হচ্ছে। রেল যোগাযোগ ব্যবস্হা সম্প্রসারিত হলে সাধারণ মানুষের যাতায়াতের পাশাপাশি শিল্প সংস্হাগুলির কাছে আরও দ্রুত খনিজ সম্পদ পৌঁছে দেওয়া যাবে। প্রধানমন্ত্রী বলেন, পরিকাঠামো ব্যবস্হার সম্প্রসারণের ফলে মধ্যবিত্ত শ্রেণীর মানুষের পাশাপাশি দেশের মাঝারি মানের শিল্পোদ্যোগগুলিও লাভবান হবে। আধুনিক সড়ক ব্যবস্হা, পরিস্কার পরিচ্ছন্ন ট্রেন পরিষেবা এবং ব্যয় স্বাশ্রয়ী বিমান পরিষেবার ফলে মধ্যবিত্ত শ্রেণীর মানুষের জীবন-যাপনের মনোন্নয়ন ঘটছে বলেও তিনি অভিমত প্রকাশ করেন। প্রধানমন্ত্রী জানান, সাধারণ মানুষ পাসপোর্ট পাওয়ার ক্ষেত্রে যেসমস্ত সমস্যার সম্মুখীন হয়েছে, তা দূর করতে কেন্দ্রীয় সরকার বিগত সাড়ে চার বছরে একাধিক উদ্যোগ গ্রহণ করেছে। মানুষের এই সমস্যা দুর করতে ৬টি পাসপোর্ট সেবাকেন্দ্রের আজ সূচনা করা হয়েছে বলেও তিনি জানান। সহজে জীবন-যাপনের মনোন্নয়ন ঘটানোর লক্ষেই এই পদক্ষেপ। দেশের সমৃদ্ধ সাংস্কৃতিক ঐতিহ্যের সংরক্ষণে সরকার উদ্যোগী হয়েছে জানিয়ে প্রধানমন্ত্রী বলেন, আস্হা, আধ্যাত্মিকতা ও ইতিহাসের সঙ্গে যুক্ত জায়গাগুলির পাশাপাশি যোগ ও আর্য়ুবেদের প্রসারে ইতিবাচক উদ্যোগ গ্রহণ করা হচ্ছে। এ প্রসঙ্গে তিনি রসিকা রায় মন্দিরে সংরক্ষণ ও উন্নয়নমূলক কাজকর্ম সহ হরিপুরগড় প্রাচীন দূর্গের খননকার্য শুরুর কথা উল্লেখ করে বলেন, সরকারের এই পদক্ষেপগুলির ফলে পর্যটনের প্রসার ঘটবে। /
প্রধানমন্ত্রী সকাশে তামিলনাড়ুর মুখ্যমন্ত্রী

নয়াদিল্লি, ১৭ আগস্ট ২০২২ তামিলনাড়ুর মুখ্যমন্ত্রী শ্রী এম কে স্ট্যালিন আজ সাক্ষাৎ করেন প্রধানমন্ত্রী শ্রী নরেন্দ্র মোদীর সঙ্গে। প্রধানমন্ত্রীর কার্যালয় থেকে এ প্রসঙ্গে এক ট্যুইট বার্তায় বলা হয়েছে – “তামিলনাড়ুর মুখ্যমন্ত্রী থিরু এম কে স্ট্যালিন সাক্ষাৎ করলেন প্রধানমন্ত্রীর সঙ্গে।”
ভারত ও মরোক্কোর মধ্যে খনন ও ভূ-বিদ্যা ক্ষেত্রে সমঝোতা স্বাক্ষরে মন্ত্রিসভার অনুমোদন

ভারত ও মরোক্কোর মধ্যে খনন ও ভূ-বিদ্যা ক্ষেত্রে স্বাক্ষরিত সমঝোতাপত্রের অনুমোদন দিয়েছে কেন্দ্রীয় মন্ত্রিসভা। প্রধানমন্ত্রীর পৌরহিত্যে বুধবার নতুন দিল্লিতে কেন্দ্রীয় মন্ত্রিসভার বৈঠকে এই বিষয়টি অনুমোদিত হয়। উল্লেখ করা যেতে পারে, গত ১১ই এপ্রিল মরোক্কোর বিদ্যুৎ, খনি ও স্থায়ী উন্নয়ন বিষয়ক মন্ত্রক ও ভারতের খনি মন্ত্রকের মধ্যে খনন ও ভূ-বিদ্যা বিষয়ক এই চুক্তি স্বাক্ষরিত হয়। এই চুক্তি স্বাক্ষরের ফলে দুই দেশের মধ্যে খনন ও ভূ-বিদ্যা ক্ষেত্রে সহযোগিতা গড়ে তুলতে প্রাতিষ্ঠানিক ব্যবস্থা গ্রহণ করা সম্ভব হবে। এছাড়া আর্থিক, সামাজিক ও পরিবেশগত দিক থেকেও দু-দেশ উপকৃত হবে।
শ্রীলঙ্কায় দুর্যোগপূর্ণ আবহাওয়ায় জীবনহানির ঘটনায় শ্রী নরেন্দ্র মোদীর সমবেদনা

দুর্যোগপূর্ণ আবহাওয়ার কারণে শ্রীলঙ্কায় জীবনহানির ঘটনায় সমবেদনা জানিয়েছেন প্রধানমন্ত্রী শ্রী নরেন্দ্র মোদী। এক বার্তায় প্রধানমন্ত্রী বলেছেন, “দুর্যোগপূর্ণ আবহাওয়ার কারণে শ্রীলঙ্কায় প্রাণহানির ঘটনায় আমার গভীর শোক ও সমবেদনা জানাই। শ্রীলঙ্কার সরকার এবং জনসাধারণের সঙ্গে সহায়তা করার জন্য আমরা সঙ্কল্পবদ্ধ। জরুরি ভিত্তিতে প্রয়োজনীয় সহায়তা সেখানে পাঠানো হচ্ছে।”
শুক্রবার কানাডা ও যুক্তরাজ্যের প্রধানমন্ত্রীদের সঙ্গে বৈঠকে মিলিত হলেন শ্রী নরেন্দ্র মোদী

ভারত ও কানাডার দ্বিপাক্ষিক সম্পর্কের ক্ষেত্রে বিশেষ উৎসাহের সঞ্চার ঘটেছে বলে মনে করেন ভারতের প্রধানমন্ত্রী শ্রী নরেন্দ্র মোদী। এছাড়াও, তাঁর মতে, দু’দেশের পারস্পরিক সম্পর্ক হয়ে উঠেছে আরও গতিশীল। ওয়াশিংটন ডি সি-তে পরমাণু নিরাপত্তা শীর্ষ বৈঠকের পাশাপাশি, কানাডার প্রধানমন্ত্রী মিঃ জাস্টিন ট্রুডেউ-র সঙ্গে শুক্রবার এক দ্বিপাক্ষিক আলোচনায় মিলিত হলেন ভারতের প্রধানমন্ত্রী শ্রী নরেন্দ্র মোদী। শ্রী মোদী বলেন, মিঃ ট্রুডেউ কানাডার প্রধানমন্ত্রী হিসেবে দায়িত্বভার গ্রহণ করার পর থেকে দু’দেশের সম্পর্কে এক নতুন জোয়ার এসেছে। দু’দেশের মধ্যে অর্থনৈতিক সম্পর্কের প্রসারে প্রচুর সম্ভাবনা রয়েছে বলে মনে করেন শ্রী মোদী। গত বছর কানাডা সফরকালে ঐ দেশের পেনশন তহবিলের প্রধানদের সঙ্গে তাঁর যে সমস্ত কথাবার্তা হয়েছিল, সে প্রসঙ্গও উল্লেখ করেন ভারতের প্রধানমন্ত্রী। তিনি জানান, এই পেনশন তহবিলের বেশ কয়েকটি এখন বিনিয়োগ করছে ভারতে। অন্যদিকে, আগেরদিন সন্ধ্যায় পরমাণু নিরাপত্তা শীর্ষ বৈঠক উপলক্ষে আয়োজিত নৈশভোজে প্রধানমন্ত্রী শ্রী মোদীর বক্তব্যের জন্য তাঁকে অভিনন্দন জানান কানাডার প্রধানমন্ত্রী। তিনি বলেন, পরমাণু অস্ত্রের ব্যবহার বন্ধ করার বিষয়টিতে ভারত ও কানাডা নেতৃত্ব দিতে পারে। পুনর্নবীকরণযোগ্য জ্বালানি উৎপাদনের বিষয়টিতে ভারত বিশেষ জোর দিচ্ছে বলে কানাডার প্রধানমন্ত্রীকে অবহিত করেন শ্রী নরেন্দ্র মোদী। ভারতে ‘স্মার্ট সিটি’, নগর পরিকাঠামো এবং দক্ষতা উন্নয়নের ক্ষেত্রে কানাডা ভারতের সঙ্গে গভীর সহযোগিতার সম্পর্ক স্থাপন করতে পারে বলেও মত প্রকাশ করেন ভারতের প্রধানমন্ত্রী। ভারতের প্রগতিশীল হাইড্রোকার্বননীতির কথা উল্লেখ করে শ্রী মোদী কয়লার উত্তোলন এবং তা থেকে গ্যাস আহরণের ক্ষেত্রে কানাডাকে সহযোগিতা প্রসারের আহ্বান জানান। প্রধানমন্ত্রী শ্রী মোদী ভারত সফরের আমন্ত্রণ জানালে সানন্দে তা স্বীকার করে নেন কানাডার প্রধানমন্ত্রী। শুক্রবার, যুক্তরাজ্যের প্রধানমন্ত্রী মিঃ ডেভিড ক্যামেরনের সঙ্গেও সাক্ষাৎ করেন শ্রী নরেন্দ্র মোদী। গত বছর ভারতের প্রধানমন্ত্রীর যুক্তরাজ্য সফরের প্রসঙ্গটি উঠে আসে তাঁদের আলোচনার মধ্যে। প্রধানমন্ত্রী শ্রী মোদী বলেন, ভারত ও যুক্তরাজ্য – এই দুটি দেশের সম্পর্ক উত্তরোত্তর গভীর ও সমৃদ্ধ হয়ে উঠছে। প্রতিরক্ষা সহযোগিতা সম্পর্কেও কথা হয় দুই প্রধানমন্ত্রীর মধ্যে। প্রতিরক্ষার ক্ষেত্রে ‘মেক ইন ইন্ডিয়া’র যে উদ্যোগ গ্রহণ করা হয়েছে তাতে যুক্তরাজ্য এক সক্রিয় অংশীদার হয়ে উঠতে পারে বলে মত প্রকাশ করেন শ্রী নরেন্দ্র মোদী। ভিসা সংক্রান্ত বিষয়েও কথাবার্তা হয় দুই প্রধানমন্ত্রীর মধ্যে।
কার্গিল বিজয় দিবসে সৈনিকদের শ্রদ্ধা জানালেন প্রধানমন্ত্রী

আজ কার্গিল দিবসে সৈনিকদের শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন, অপারেশন বিজয়ে যেসব নির্ভীক সৈনিক দেশের সেবা করেছেন, তাঁদের কার্গিল দিবসে শ্রদ্ধা জানাচ্ছে সমগ্র দেশ। আমাদের নির্ভীক সৈনিকরা দেশের নিরাপত্তা নিশ্চিত করেছে এবং দেশের শান্তির বাতাবরণ বিনষ্টকারীদের উপযুক্ত শিক্ষা দিয়েছে বলে এক বার্তায় প্রধানমন্ত্রী জানিয়েছেন।